OpenLLM-France/wikimedia huggingface dataset:
# Asunción Lledó Alarcón

Asunción Lledó Alarcón (Segle XIX - Alacant, juliol de 1927) fou una cigarrera de la fàbrica de tabac d'Alacant i activista republicana.

## Biografia

Cigarrera de la Fàbrica de Tabac d'Alacant i republicana. Les treballadores d'aquesta fàbrica es caracteritzaren per les simpaties republicanes i pel dinamisme, que va conduir a l'aparició de diversos sindicats, com la Societat Feminista d'Oficis Varis (1910, integrada en bona part per cigarreres) i La Unió Tabacalera (1919). Estigué casada amb el carabiner republicà Crespo. Durant la guerra de Cuba, com a part d'una campanya nacional, Asunción Lledó va visitar el governador civil per a protestar per l'enviament de tropes a Cuba, per la qual cosa fou detinguda. Va participar en diverses manifestacions, com l'organitzada per dones contra l'embarcament de soldats al Marroc, que va encapçalar i que li costà la presó.
També anava a la presó a portar roba i tabac als empresonats, assistia els malalts i ajudava els pobres. Participava en les processons cíviques d'Alacant amb una bandera republicana, que va llegar poc abans de morir al Cercle de Joventut Republicana. «Tenia fe, però la seua fe estava exempta de fanatisme, era el resultat del seu amor per la Llibertat» (El Luchador, 27 de juliol de 1927). Fou soterrada civilment i el seu fèretre embolicat en una bandera republicana. En el seguici participaren nombroses dones. Era recordada per les seues companyes com a «defensora acèrrima dels ideals redemptors, d'una voluntat de ferro, de caràcter bondadós, amant de fer el bé pel bé mateix»; com una «lluitadora valenta que va sacrificar totes les energies en pro de la causa dels oprimits» (Mundo Obrero, 28 de juliol de 1928 i 27 de juliol de 1929).

## Referències

* 1 2 3 Diccionari biogràfic de dones. «Asunción Lledó Alarcón». Xarxa Vives d'Universitats (CC-BY-SA via OTRS). Arxivat de l'original el 2015-10-05. [Consulta: 4 octubre 2015].

## Bibliografia

* Moreno Sáez, Francisco (1990). «La ciudad en el primer tercio del siglo XX. La crisis de la monarquía». En: Historia de la ciudad de Alicante, vol. IV-Edad contemporánea. Alicante: Patronato Municipal para la conmemoración del Quinto Centenario de la Ciudad de Alicante, p. 223-265.
# Auranga

Auranga és un riu de l'Índia al districte de Surat al Gujarat.
Neix a les muntanyes Dharampur i desaigua a la mar a 12 km al sud d'Ambika. Els darrers 25 km és un riu de certa importància que pot ser navegat per bots fins de 50 tones, però a 10 km de la mar la capacitat de navegació minva. A Balsar un gran pont del segle XIX creua el riu.

## Referències

* ↑ Chaudhury, p c roy. Gazetteer Of India Bihar Palamau, 1961.

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Guillem Lluís de Kirchberg

Guillem Lluís de Kirchberg va néixer a Hachenburg (Alemanya) el 30 de març de 1709 i va morir a la mateixa ciutat el 18 de febrer de 1751. Era un noble alemany fill de Jordi Frederic de Kirchberg (1683-1749) i de Sofia Amàlia de Nassau-Ottweiler (1688-1753).

## Matrimoni i fills

El 19 de juny de 1744 es va casar a Dhaun amb Lluïsa de Salm-Dhaun (1721-1791), filla del vescomte Carles de Salm-Dhaun (1675-1733) i de Lluïsa de Nassau-Ottweiler (1686-1773). D'aquest matrimoni en nasqueren:
* Carles Frederic (1746- ?).
* Guillem Jordi de Kirchberg (1751-1777), casat amb Isabel Augusta de Reuss Greiz (1752-1824)

## Enllaços externs

* awt.ancestrylibrary.com
* http://genealogics.org
# Guido Buchwald

Guido Buchwald (Berlín, Alemanya, 24 de gener de 1961) és un exfutbolista alemany. Va disputar 76 partits amb la selecció d'Alemanya.

## Referències

* ↑ rsssf
Guido Buchwald amb la selecció alemanya - Plantilles de navegació :
Selecció de futbol d'Alemanya Federal – Eurocopa 1984
1 Schumacher •
2 Briegel •
3 Strack •
4 K. Förster •
5 B. Förster •
6 Rolff •
7 Brehme •
8 K. Allofs •
9 Völler •
10 Meier •
11 Rummenigge •
12 Burdenski •
13 Matthäus •
14 Falkenmayer •
15 Stielike •
16 Bruns •
17 Littbarski •
18 Buchwald •
19 Bommer •
20 Roleder •
Seleccionador: Derwall
Selecció de futbol d'Alemanya Federal – Eurocopa 1988
1 Immel •
2 Buchwald •
3 Brehme •
4 Kohler •
5 Herget •
6 Borowka •
7 Littbarski •
8 Matthäus • (c)
9 Völler •
10 Thon •
11 Mill •
12 Illgner •
13 Wuttke •
14 Berthold •
15 Pflügler •
16 Eckstein •
17 Dorfner •
18 Klinsmann •
19 Sauer •
20 Rolff •
Seleccionador: Beckenbauer
Selecció de futbol d'Alemanya Federal – Copa del Món de Futbol 1990
1 Illgner •
2 Reuter •
3 Brehme •
4 Kohler •
5 Augenthaler •
6 Buchwald •
7 Littbarski •
8  Häßler •
9 Völler •
10 Matthäus •
11 Mill •
12 Aumann •
13 Riedle •
14 Berthold •
15 Bein •
16 Steiner •
17 Möller •
18 Klinsmann •
19 Pflügler •
20 Thon •
21 Hermann •
22 Köpke •
Seleccionador: Beckenbauer
Selecció de futbol d'Alemanya – Copa del Món de futbol 1994
1 Illgner •
2 Strunz •
3 Brehme •
4 Kohler •
5 Helmer •
6 Buchwald •
7 Möller •
8 Häßler •
9 Riedle •
10 Matthäus •
11 Kuntz •
12 Köpke •
13 Völler •
14 Berthold •
15 Gaudino •
16 Sammer •
17 Wagner •
18 Klinsmann •
19 Kirsten •
20 Effenberg •
21 Basler •
22 Kahn •
Seleccionador: Vogts :
# Ash Amin

Ash Amin (Kampala, 31 d'octubre de 1955) és un catedràtic de Geografia, director de l'Institute of Advanced Study de la Universitat de Durham (Regne Unit) i autor de Cultura col·lectiva i espai públic urbà (CCCB, 2008). Catedràtic de Geografia i director de l'Institute of Advanced Study de la Universitat de Durham (Regne Unit). És considerat un dels principals experts actuals en els àmbits de la geografia econòmica i el desenvolupament regional europeu. És coeditor fundador de la Review of International Political Economy i membre de l'Acadèmia Mundial de les Arts i les Ciències. Entre els seus llibres més recents destaquen Cities: Re-imagining the Urban (amb Nigel Thrift, Polity Press, 2002) i Cultura col·lectiva i espai públic urbà (CCCB, 2008). El 1998 va ser guardonat amb el premi Edward Heath de la Royal Geographical Society de Londres per la seva contribució a la recerca sobre Europa.

## Referències

* ↑ «Ash Amin». web. Centre de Cultura Contemporània de Barcelona (CC-BY-SA via OTRS). [Consulta: 10 abril 2016].
# Granja Agrícola Provincial (Lleida)

Granja Agrícola Provincial és un edifici de Lleida protegit com a bé cultural d'interès local.

## Descripció

Edifici aïllat a l'horta de la terrassa mitjana del Segre, de planta baixa i pis. Teulada de dos vessants. Al darrere hi ha altres edificis organitzats entorn d'un pati. Frontons a les portes d'entrada i als llindars de les finestres balconades. Construït en parets de càrrega i forjats isostàtics.

## Història

Avui és granja d'experimentació agrícola i seu de l'Escola d'Enginyers Agrícoles.

## Referències

* 1 2 «Granja Agrícola Provincial». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 gener 2017].
# BHC

BHC té els següents significats:
* Banc Hispano Colonial, banc privat històric amb seu a Barcelona
* Campionat Britànic de futbol (del seu nom en anglès British Home Championship), competició històrica de futbol entre les seleccions nacionals del Regne Unit
* Bergischer HC, club d'handbol amb seu a Solingen (Alemanya)
* Barrera hematocefàlica, membrana semipermeable localitzada al cervell
* Hexaclorobenzè (del seu nom en anglès Benzene Hexachloride), compost orgànic usat com a plaguicida
# BGR

BGR té els següents significats:
* Institut Federal per a les Geociències i els Recursos Naturals (del seu nom en alemany Bundesanstalt für Geowissenschaften und Rohstoffe), agència assessora en temes geològics del govern d'Alemanya
* Boy Genius Report, lloc web en anglès especialitzat en temes de tecnologia
* BGR també és el codi ISO 3166-1 de Bulgària
# Aïn Sebaâ-Hay Mohammadi

Aïn Sebaâ – Hay Mohammadi (àrab: عين السبع حي المحمدي, ʿAyn as-Sabʿ Ḥayy al-Muḥammadī; amazic estàndard marroquí: ⵄⵉⵏ ⵙⴱⴰⵄ - ⵃⴰⵢ ⵎⵓⵃⴰⵎⴰⴷⵉ, ℇin Sbaℇ - Ḥay Muḥamadi) és una prefectura de Casablanca, dins de la prefectura de Casablanca, a la regió de Casablanca-Settat, al Marroc. Comprèn els barris (arrondissements) d'Aïn Sebaâ, Hay Mohammadi i Roches-Noires/Assoukhour Assawda. Segons el cens de 2014 tenia una població total de 425.916 persones.

## Demografia

| | 1994 | 2004 | 2008 |
| Aïn Sebaâ | 139.323 hab. | 155.489 hab. | 156.871 hab. |
| Roches-Noires/ Assoukhour Assawda | 99.210 hab. | 104.310 hab. | 105.237 hab. |
| Hay Mohammadi | 174.635 hab. | 156.501 hab. | 157.982 hab. |

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* 1 2 PDF Haut-commissariat au Plan. «Recensement général de la population et de l'habitat de 2004». Arxivat de l'original el 24 de juliol 2012. [Consulta: 22 d’octubre 2016].
* ↑ PDF Haut-commissariat au Plan. «Monographie de la région du Grand Casablanca» p. 142, juillet 2010. Arxivat de l'original el 13 de novembre 2011. [Consulta: 22 d’octubre 2016].
# Gàbia (desambiguació)

«Gàbia» té aquests significats:
* Gàbia com a habitacle especial per a animals
* Gàbia (vela)
* Gàbia de Faraday
# Guan xiulador gorjablau

El guan xiulador gorjablau (Pipile cumanensis) és una espècie d'ocell de la família dels cràcids(Cracidae) que habita la selva, sovint a prop de corrents fluvials, a l'est de Colòmbia, Guaiana, nord-oest del Brasil, est de l'Equador i del Perú, nord de Bolívia i zona adjacent del sud del Brasil.

## Taxonomia

Aquesta espècie ha estat classificada en dues subespècies:
* P. c. cumanensis (Jacquin, 1784). Des de Colòmbia oriental fins les Guaianes, Brasil Occidental i el Perú.
* P. c. grayi (Pelzeln, 1870). Del sud-oest de Brasil, sud-est del Perú, est de Bolívia i nord-est del Paraguai.
Modernament algunes classificacions separen la segona d'elles com una espècie diferent: guan xiulador gorjablanc(Pipile grayi, Pelzeln, 1870).

## Referències

* ↑ guan xiulador gorjablau «Guan xiulador gorjablau». Cercaterm. TERMCAT, Centre de Terminologia. Rev. 11 octubre 2024(català)
* ↑ F. Gill, F et D Donsker (Eds). 2017. IOC World Bird List (v 7.3). doi : 10.14344/IOC.ML.7.3.
* ↑ guan xiulador gorjablanc «Guan xiulador gorjablau». Cercaterm. TERMCAT, Centre de Terminologia. Rev. 11 octubre 2024(català)
* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
# Verticil·lastre

S'anomena verticil·lastre l'agrupament de flors que, disposades en cimes de peduncles curts, són situades a un mateix nivell. Els verticil·lastres són molt típiques de la família de les lamiàcies.

## Bibliografia

   * Font i Quer, Pius; Bolòs, Oriol de. Iniciació a la botànica. 2a. edició. Fontalba, 1979. ISBN 84-85530-08-X.
   * de Bolòs, Oriol [et al.].. Flora manual dels Països Catalans. 2a edició. Barcelona: Pòrtic, 1993. ISBN 84-7306-400-3.

## Referències

* ↑ Verticil·lastre. Gran enciclopèdia catalana
# Etheostoma basilare

Etheostoma basilare és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 5,5 cm de longitud total.

## Distribució geogràfica

Es troba als Estats Units (Tennessee).

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L.M., M. Harman i T.J. Near, 2003. Phylogenetic relationships of barcheek darters (Percidae: Etheostoma, subgenus Catonotus) with descriptions of two new species. Copeia (3):512-530.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Atac a la descoberta

En escacs, un atac a la descoberta (o, simplement, una descoberta) és un atac produït quan una peça que estava interferint l'acció d'una segona, s'aparta del seu camí. Els atacs a la descoberta poden ser extremadament poderosos, ja que la peça moguda pot al seu torn provocar una nova amenaça independent de l'amenaça de la peça de la qual permet l'acció. Com passa també amb altres temes tàctics, tenen èxit perquè l'adversari és incapaç d'atendre alhora les diverses amenaces. Tot i que normalment la conseqüència d'una descoberta és el guany de material, no cal que sigui així per a ser efectiva; el tema pot ser usat simplement per guanyar un temps.

## Tipus de descoberta

Quan la peça que es mou fa escac al rei rival, la maniobra és anomenada descoberta amb escac. Quan la descoberta provoca un escac de la peça de la qual es permet l'acció, llavors es tracta d'un escac a la descoberta. Si ambdues peces fan escac, llavors es tracta d'un escac doble.
Alguns cops els atacs a la descoberta, i especialment els escacs a la descoberta, poden guanyar material quan la peça que es "descobreix" captura una peça oponent que està nominalment protegida per una altra peça, ja que l'oponent està preocupat a lliurar-se de l'escac, i així el jugador atacant tindrà temps de moure la peça que fa la descoberta a un lloc segur.
Una altra possibilitat és que la peça moguda, en comptes d'atacar o capturar una peça de l'oponent, es mogui a una casella en què amenaci de fer mat al següent moviment. De fet, fins i tot és possible un escac i mat a la descoberta.

## Exemple

| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
El diagrama a la dreta mostra una trampa en la variant de l'avanç de la defensa francesa, basada en l'atac a la descoberta, i que es pot produir si el negre intenta guanyar el peó d4 erròniament. Després de les jugades 1.e4 e6 2.d4 d5 3.e5 c5 4.c3 cxd4 5.cxd4 Db6 6.Ad3 Dd4??, la darrera jugada és un greu error. Ara, si el blanc juga Ab5 + realitza un atac a la descoberta sobre la dama negra, i jugui el que jugui el negre seguirà Dxd4. Cal notar que no es tracta d'un escac a la descoberta, perquè l'escac és realitzat per la peça que es mou, i no per la peça emmascarada, però l'efecte és igual de devastador.

## Referències

* ↑ Discovered Attack Arxivat 2014-10-30 a Wayback Machine. Article a Chesscorner.com (anglès)
* ↑ Tutorial detallat a MarkLowery.net (anglès)

## Enllaços externs

* Chess Tactics Repository - Discovered Attacks Arxivat 2008-01-20 a Wayback Machine. - Col·lecció de problemes d'escacs relacionats amb els atacs a la descoberta
# Juan Francisco Fresno Larraín

Juan Francisco Fresno Larraín (26 de juliol de 1914 – 14 d'octubre de 2004) va ser un Cardenal xilè que serví com a Arquebisbe metropolità de Santiago de Xile. Va ser elevat al Col·legi cardenalici el 25 de maig de 1985 per Joan Pau II.

## Biografia

Fill de Luis Alfredo Fresno Ingunza i d'Elena Larraín Hurtado, estudià al Seminari Pontifici Major de Santiago i a la Pontifícia Universitat Gregoriana de Roma, on es llicencià en teologia, amb batxiller en dret canònic.
Participà en les quatre sessions del Concili Vaticà II i a la II Conferència General de l'episcopat llatinoamericà de Medellín (1968). Per delegació pontifícia participà en la III Conferència General de l'episcopat llatinoamericà de Puebla al 1979 i a la IV Conferència, celebrada a Santo Domingo al 1992.
Realitzà la visita ad limina per relació escrita el 1964, com a bisbe de Copiapó, i personalment al 1974 i al 1979 com a arquebisbe metropolità de La Serena i el 1984 i 1989 com a arquebisbe metropolità de Santiago de Xile.
El 28 de juny de 1971 va ser nomenat arquebisbe metropolità de La Serena pel Papa Pau VI, romanent en aquest càrrec fins al 1983, quan Joan Pau II el nomenà arquebisbe metropolità de Santiago de Xile.
Ocupà diversos càrrecs a la Conferència Episcopal de Xile, arribant a presidir-la el 1975. També ocupà diversos càrrecs al CELAM i va ser visitador del Seminari Pius Llatí de Roma.
El 1983 va ser nomenat membre de la Congregació per a l'Educació Catòlica.
Juan Francisco Fresno Larraín realitzà un paper destacat durant un moment crític com va ser la dictadura d'Augusto Pinochet. S'esforçà per enfortir la reconciliació nacional entre els xilens. Fresno reuní polítics de diverses tendències per buscar una sortida democràtica al país, firmant-se l'Acord Nacional. Per un altre costat, promogué els acords de pau amb l'Argentina de 1984, quan ambdós països van estar a punt d'anar a la guerra.
El 1987 el Papa Joan Pau II visità Xile, corresponent-li al cardenal Fresno la concretació i l'organització de la visita. El mateix Pontífex proclamà beata al Parc O'Higgins la religiosa carmelita descalça sor Teresa de los Andes.
Durant els seus anys com a arquebisbe emèrit de Santiago es dedicà a nombroses tasques al bisbat de Melipilla. Posteriorment, ocupà el càrrec de President de Càritas-Xile entre 1991 i 2000.
Els seus darrers anys els va viure juntament a la comunitat cristiana a la capella de la Sagrada Família, a Lo Barnechea, on es trobava en el moment de morir. Va traspassar el 14 d'octubre de 2004, a causa d'una insuficiència renal. Va rebre alts honors d'estat durant el seu funeral.
Les seves restes mortals descansen a la cripta dels bisbes i arquebisbes de Santiago a la catedral.

## Enllaços externs

* Iglesia.cl, Cardenal Fresno.
* Aci prensa, Cardenal Fresno. Arxivat 2012-03-13 a Wayback Machine.
* Jesus.cl, noticias, Juan Francisco Cardenal Fresno. Arxivat 2016-11-04 a Wayback Machine.

## Referències

* ↑ «Escuela de la fe, artículo.». Arxivat de l'original el 2012-03-15. [Consulta: 1r novembre 2016].
# Yasushi Akutagawa

Yasushi Akutagawa (japonès: 芥川也寸志) (Tòquio, 12 de juliol de 1925 - Tòquio, 31 de gener de 1989) fou un compositor i director japonès. El seu pare era el famós escriptor Ryūnosuke Akutagawa.

## Joventut

Akutagawa va néixer el 12 de juliol de 1925 a l'antic districte de Takinogawa-ku, Ciutat de Tòquio, com el tercer i últim fill de l'escriptor Ryūnosuke Akutagawa i la seva dona, Fumi Tsukamoto. Va tenir dos germans grans, Hiroshi (1920-1981), un actor, i Takashi (1922-1945), qui va ser assassinat a Birmània durant la Segona Guerra Mundial. El seu pare es va suïcidar quan tenia dos anys d'edad.

## Carrera

Akutagawa va aprendre composició orquestral a la Universitat Nacional de Belles Arts i Música de Tòquio juntament amb Kunihiko Hashimoto, Kan'ichi Shimofusa i Akira Ifukube. També va ser un dels membres de Sannin no kai juntament amb Ikuma Dan i Toshiro Mayuzumi.
El 1954, quan el Japó encara no tenia relacions diplomàtiques amb la Unió Soviètica, Akutagawa va entrar el país il·legalment, on va fer amistat amb Dmitri Xostakóvitx, Aram Khatxaturian i Dmitri Kabalevski. Va ser llavors l'únic compositor japonès a què se li va permetre publicar les seves obres a la Unió Soviètica en aquell moment. Les seves obres estan influenciades per Ígor Stravinski, Xostakóvitx, Serguei Prokófiev i Ifukube.
També va ser un popular mestre de cerimònies de la televisió japonesa. Com a educador, es va dedicar a dirigir una orquestra amateur, Shin Kokyo Gakudan. Després de la seva mort, el 1990, el Premi de Composició Akutagawa va ser establert en la seva memòria.

## Referències

* ↑ Randel, Don Michael, ed. (1996). «Akutagawa, Yasushi». The Harvard biographical dictionary of music. Cambridge, Mass.: Belknap Press of Harvard Univ. Press. p. 9. ISBN 0-674-37299-9.
* ↑ Books: Misanthrope from Japon Monday. Time Magazine. 29 de desembre de 1952
# Yasumasa Morimura

Yasumasa Morimura (森村 泰昌, Morimura Yasumasa) (Osaka, 1951) és un artista japonès que basa les seves creacions en una anàlisi de l'apropiacionisme i de la pròpia identitat.

## Biografia

Va començar la seva formació a Osaka, fins que el 1975 va obtenir una beca per a la Universitat d'Arts de la Ciutat Kyoto, on va romandre estudiant disseny fins al 1978.
Des de les primeres creacions s'observa la base dualista de la seva obra (Orient davant Occident, el femení enfront del masculí, que és propi i allò que és estranger, el tradicional i el contemporani ...), així com l'eix determinant de tota ella: el concepte d'identitat.
A mitjans dels anys vuitanta va incorporar la fotografia a la seva obra.
Mitjançant la càmera, Morimura analitza els complexos intercanvis culturals entre Orient i Occident i denuncia la imposició cultural i econòmica d'Occident sobre el Japó. Així mateix, rebutja altres oposicions com predeterminades, posant en dubte la identitat sexual, cultural o nacional, denunciant una globalització desequilibrada i impositiva. Morimura ha estat englobat en el grup d'artistes dels setanta que van utilitzar la tècnica de l'apropiacionisme.
Mitjançant aquest procediment, l'artista s'apropia d'imatges clàssiques de l'art occidental per reinterpretar i recrear-donant-los una nova significació. D'aquesta manera, Morimura cosifica l'obra (gran influència d'autors com Marcel Duchamp o Andy Warhol), de la mateixa manera en què sent que el poble japonès ha estat cosificat per l'opressió occidental.
Tot i que desenvolupa la seva obra generalment en fotografies a color sobre teles o altres suports, també realitza àudio i vídeo-instal·lacions, i fins i tot col·labora en gires teatrals des de l'any 2000. No obstant això el seu treball sempre ha gaudit d'aspecte teatral: el mateix Morimura és l'actor de la seva obra.
Mitjançant un elaborat maquillatge i un agut narcisisme, es transforma en els personatges dels grans clàssics, donant una nova identitat a les grans obres canòniques.

## Referències

* ↑ Oblidant Velázquez. Las Meninas. Barcelona: Museu Picasso, Ajuntament de Barcelona, 2008, p.219. ISBN 978-84-9850-090-5.
# Yunnanilus elakatis

Yunnanilus elakatis és una espècie de peix de la família dels balitòrids i de l'ordre dels cipriniformes que es troba a la Xina.

## Referències

* ↑ Nichols, J. T. 1925. Nemacheilus and related loaches in China. Am. Mus. Novit. Núm. 171: 1-7.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Roberts, Tyson R. (2007): The "Celestial pearl danio", a new genus and species of colourful minute cyprinid fish from Myanmar (Pisces: Cypriniformes). Raffles Bulletin of Zoology 55(1): 131-140.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Zheng, C.-Y. et al. 1989. Fishes of the Zhujiang River. Science Press, Beijing. Zhujiang R. Fish.: 1-438.
# Zilog Z8000

Z8000 és un microprocessador de 16 bits introduït per Zilog el 1979. L'arquitectura va ser dissenyada per Bernard Peuto mentre que la lògica i l'execució física va ser realitzada per Masatoshi Shima, assistit per un petit grup de persones. Z8000 no era compatible amb Z80, i encara que va tenir un ús freqüent a la dècada del 1990, no va ser molt àmpliament utilitzat. Això no obstant, els xips Z16C01 i Z16C02 Serial Communication Controllers encara utilitzen el nucli Z8000.

## Versions
### Zilog Z8001

El Z8001 va ser una versió del Zilog Z8000 que va oferir registres de segment de 7 bits i 8 MiB de capacitat d'adreçament.

### Zilog Z8002

El Z8002 va ser una versió del Zilog Z8000 que va oferir només que 64 KiB d'espai d'adreçament.

## Referències

* 1 2 «The Z8000 / Z80,000 / Z16C00 CPU homepage» (en anglès). [Consulta: 11 febrer 2010].

## Enllaços externs

* Zilog. Zilog Z8000 CPU Technical Manual (PDF) (en anglès) [Consulta: 16 juliol 2009]. Arxivat 2009-02-05 a Wayback Machine.
* Zilog. Zilog Z8000 CPU User's Reference Manual (PDF) (en anglès), 1982 [Consulta: 16 juliol 2009]. Arxivat 2009-02-05 a Wayback Machine.